
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	08.07.2026.
	Nr. RD-26-899-lē

	
	(prot. Nr. 26, 50. §)




Par teritorijas starp Ķiburgas ielu un Lazdu ielu lokālplānojuma grozījumu redakcijas nodošanu publiskajai apspriešanai un institūciju
atzinumu saņemšanai


Pamatojoties uz Teritorijas attīstības plānošanas likuma 12. panta pirmo daļu un 24. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 82. punktu, Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi”, ņemot vērā Rīgas domes 25.03.2026. lēmumu Nr. RD-26-620-lē “Par teritorijas starp Ķiburgas ielu un Lazdu ielu lokālplānojuma grozījumu izstrādes uzsākšanu”, Rīgas dome nolemj:

1. Nodot teritorijas starp Ķiburgas ielu un Lazdu ielu lokālplānojuma grozījumu redakciju publiskajai apspriešanai un institūciju atzinumu saņemšanai.

2. Noteikt publiskās apspriešanas termiņu – 20 darba dienas.

3. Uzdot Rīgas valstspilsētas pašvaldības Centrālās administrācijas Komunikācijas pārvaldei nodrošināt Rīgas valstspilsētas pašvaldības Pilsētas attīstības departamenta sagatavotā paziņojuma par publisko apspriešanu ievietošanu Rīgas valstspilsētas pašvaldības oficiālajā tīmekļvietnē www.riga.lv, norādot, ka ar lokālplānojuma grozījumu redakcijas publiskās apspriešanas materiāliem var iepazīties tīmekļvietnē www.geolatvija.lv.

4. Iesniegt lēmuma 1. punktā minētā lokālplānojuma grozījumu redakciju ar Rīgas domes 25.03.2026. lēmumu Nr. RD-26-620-lē “Par teritorijas starp Ķiburgas ielu un Lazdu ielu lokālplānojuma grozījumu izstrādes uzsākšanu” apstiprinātajā darba uzdevumā norādītajām institūcijām atzinumu saņemšanai.



5. Rīgas valstspilsētas pašvaldības Pilsētas attīstības departaments ir atbildīgs par lēmuma izpildi.



	Rīgas domes priekšsēdētājs

